Širvintų r. Bartkuškio mokykla-daugiafunkcis centras

**Antikorupcinių priemonių įgyvendinimas 2018 metais**

1. Sudaryta ir įgyvendinama Bartkuškio mokyklos-daugiafunkcio centro korupcijos prevencijos programa 2018-2020 metams. Tikslingumas: sudarytas planas padės įstaigai įgyvendinti numatytas korupcijos prevencijos priemones, vykdyti priemonių taikymo kontrolę.

2. Mokykloje organizuoti renginiai, skirti korupcijos prevencijai:

                                        8-10 klasių mokiniai 2018 m. kovo 7 dieną dalyvavo projekte „Būk pilietiškas ir atsakingas“, kurį vykdo VŠĮ Projektų valdymo ir mokymo centras ir Policijos departamentas prie Vidaus reikalų ministerijos. Projektas skirtas stiprinti viešojo valdymo procesų atvirumą ir skatinti visuomenę aktyviai juose dalyvauti, stiprinti jaunimo pilietinę brandą ir ugdyti pilietinį sąmoningumą. Pagrindinis veiklų siekis – didinti jaunų žmonių sąmoningumą ir pilietiškumą, suteikiant žinių apie valstybės turimos informacijos naudojimo ir gyventojų dalyvavimo viešojo valdymo procesuose galimybes bei stiprinti bendruomenės narių gebėjimus ir ugdyti pilietiškus vietos lyderius. Projektu siekiama perteikti jaunimui gerąją policijos patirtį kovojant su smulkiąja korupcija. Mokykloje surengta 4 valandų trukmės akcija, kurios metu buvo skatinamas pozityvus jaunimo požiūris, žaidžiami modeliuojamieji žaidimai, mokiniai grupėse kūrė filmukus, atliko įvairias užduotis, laimėjo prizų, įgijo naujų žinių.

2018 m. gruodžio 7 dieną organizuotas Antikorupcijos dienos minėjimas. Šią dieną mokinių taryba vaišino antikorupcine arbata, į šios dienos pamokas buvo integruotos antikorupcinės temos, žiūrimi filmai, vykdomos diskusijos antikorupcijos tema. Mokyklos koridoriuje buvo parengtas informacinis stendas.

Renginių tikslingumas: formuojamos antikorupcinės mokinių nuostatos, jie įgyja daugiau žinių apie korupcijos reikškinį ir jo daromą žalą, skatinamas sąmoningumas bei etikos principų laikymasis.

3. Asmuo, atsakingas už korupcijos prevenciją, dalyvavo mokymuose antikorupcijos klausimais Širvintų rajono savivaldybėje 2018 metų balandžio 5 d. Tikslingumas – keliama asmens, atsakingo už antikorupcinių priemonių vykdymą mokykloje, kvalifikacija ir kompetencijos šioje srityje.

4. 2018 metų rugjūčio-rugsėjo mėnesiais atlikta korupcijos pasireiškimo tikimybės analizė maisto atliekų tvarkymo ir organizavimo srityje. Tikslingumas: analizės išvados padės įstaigai tobulinti tirtos srities veiklos planavimą ir įgyvendinimą.

5. Sudarytos galimybės gyventojams teikti anoniminius pranešimus apie pastebėtus korupcijos pasireiškimo tikimybės atvejus elektroniniu paštu, telefonu arba tiesiogiai už korupcijos prevencijos vykdymą atsakingiems asmenims. Tikslingumas: didinamas prieinamumas gyventojams, užtikrinama galimybė jiems pareikųšti savo nuomonę su korupcija susijusiais klausimais.

6. Nuolat mokyklos-daugiafunkcio centro interneto svetainėje, skyriuje „Korupcijos prevencija“, skelbiama informacija apie vykdomas korupcijos prevencijos priemones (Korupcijos prevencijos programa, priemonių planas, programos įgyvendinimo ataskaita, korupcijos pasireiškimo nustatymo išvada ir kt.). Tikslingumas: viešinama įstaigos veikla korupcijos prevencijos srityje, formuojamas skaidrios ir atviros visuomenei įstaigos įvaizdis.

Daugiafunkcio centro pavaduotoja, atsakinga už korupcijos prevenciją mokykloje Eglė Guobytė